बांसवाड़ा। झ़़ूपेल में रेलवे का काम रोककर चल रहा आंदोलन गुरुवार को खत्म करा दिया गया। प्रदर्शनकारियों के धरनास्थल पर छठे दिन विधायक धनसिंह रावत के ठोस आश्वासन मिलने पर धरना हटा दिया।
ग्रामीणों को आश्वस्त किया कि रेलवे के अर्थवर्क सुरंग बनाने के बीच अगर मकान आता है तो वहां पर काम नहीं किया जाएगा। पुल निर्माण का काम जारी रहेगा। इससे पूर्व पांच दिनों से इंतजार कर रहे ग्रामीणों ने प्रशासनिक लवाजमे को देखकर आक्रोशस्वरूप नारेबाजी कर विरोध जताया। आक्रोशित लोगों के शांत होने पर विधायक ने आंदोलनकारियों के प्रतिनिधियों को बारी-बारी से अपनी समस्या बताने को कहा, जिसमें कमलाशंकर डोडियार, नाथूलाल कतीजा, लक्ष्मणलाल, हवजी भगत, रतनलाल रावत सहित कई लोगों ने अपनी समस्या बताई।
समझौते के दौरान ये नेता मौजूद रहे
प्रधानदूधालाल मईड़ा, भाजपा जिलाध्यक्ष मनोहर पटेल, उपाध्यक्ष याेगेश जोशी, ग्रामीण मंडल अध्यक्ष रणछोड़ पटेल, राजीव ओझा, पूर्व उपप्रधान रतनलाल रावत, सरपंच पति गौतमलाल, प्रभुलाल, किसान संघ प्रांतीय उपाध्यक्ष रणछोड़ पाटीदार किसान संघ के जिला उपाध्यक्ष रमेश जोशी नवागांव, करण डामोर शामिल थे। इन्होंने भी समझाइश में अहम भूमिका निभाई।
आप लोगों के तयशुदा मुआवजे से कम राशि मिलने का कारण दिखाकर उचित समाधान करने का पूरा प्रयास किया जाएगा। हमारे पास राशि आने के तीसरे दिन चेक दिलवा दिया जाएगा। -अंशदीपरल्ह, एसडीएम
लाेगों में पुलिस के प्रति जो धारणा बनी है कि पुलिस बेवजह लोगों को परेशान करती है ताे यह गलत है। हमारा विभाग हमेशा लोगों प्रशासन के बीच व्यवस्था बनाए रखने के लिए तत्पर है। यहां पर लोगों के साथ जो हुआ गलत हुआ है, हमसे जो सहयोग बनेगा, हम अवश्य करेंगे। -गणपतमहावर, एएसपी
अब भी मुआवजा नहीं मिला तो मैं आपके साथ: विधायक
विधायक धनसिंह रावत ने कहा कि मैंने कलेक्टर से फोन पर जानकारी ले कर बात की थी। आप लोगों मे से 5 जिम्मेदार व्यक्ति तय कर हमारे साथ रहेंगे। हम सब मिलकर जल्दी ही समाधान करने का प्रयास करेंगे। आप लोगों को जब तक मुआवजा नहीं मिलता, मैं आपके साथ रहूंगा। मुआवजा मिलने तक रेलवे के अर्थवर्क सुरंग बनाने के बीच कोई मकान आता है तो वहां काम नहीं किया जाएगा, तब तक पुल निर्माण का काम ही चलेगा। मुआवजे के लिए वे मुख्यमंत्री वसुंधराराजे प्रदेश अध्यक्ष अशाेक परनामी से मिलकर समाधान करेंगे।
लोगों की ये थी समस्या
रेलवे अवाप्ति में 20 प्रतिशत बकाया राशि देने, परिसंत्तियों जैसे मकान, कुअा, पेड़-पौधे, हैंडपंप का मुआवजा देने, तयशुदा मुआवजे 4 से 3 गुना कर देने, 4 गुना मिली राशि में से एक गुना वापसी का नोटिस, नए स्थान पर घर बनाने पर बिजली विभाग का पुन डिमांड जमा करवाने सहित पिछले 6 माह से दर-दर भटकने संबंधी समस्या बताई।
20 से 24 दिसंबर तक प्रकाशित खबरें।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva